b'\n_START_ARTICLE_\nKaranac\n_START_SECTION_\nZemljepis\n_START_PARAGRAPH_\nKaranac je ume\xc5\xa1\xc4\x8den na ju\xc5\xbenih pobo\xc4\x8djih Banske  kose v Baranji, v mikroregiji Banske kose vzhodnohrva\xc5\xa1ke ravnine. Oddaljen je 4 km zahodno od ob\xc4\x8dinskega sredi\xc5\xa1\xc4\x8da Kne\xc5\xbeevi Vinogradi in 15 km Belega Manastirja. Do Osijeka je 30 km. Povpre\xc4\x8dno le\xc5\xbei na nadmorski vi\xc5\xa1ini 114 m.\n_START_SECTION_\nPrometna povezanost\n_START_PARAGRAPH_\nNaselje Karanac se nahaja z leve strani dr\xc5\xbeavne ceste D212 (D7-Kne\xc5\xbeevi Vinogradi-Batina-mejni prehod Batina) in na lokalni cesti L44010 (Kne\xc5\xbeevi Vinogradi (D212)- Kamenac - Karanac - Kozarac (D7))._NEWLINE_Z avtobusnimi povezavami je Karanac povezan z Belim Manastirjem, Kne\xc5\xbeevim Vinogradi, Batino in Somborjem.\n_START_SECTION_\nZgodovina\n_START_PARAGRAPH_\nKaranac se prvi\xc4\x8d omenja leta 1357 pod imenom Karancs v darilni listini ogrskega kralja Ljudevita iz dinastije An\xc5\xbeuvincev, ki so vladali Ogrski med leti 1342 do 1382. Naselje je imelo status kraljevske vasi in je bilo podarjeno zemlji\xc5\xa1kemu gospodu Beseny\xc5\x91 Gy\xc3\xb6rgyu._NEWLINE_Od leta 1390 do 1428 , so bile s strani ogrskega kralja \xc5\xbdigmunda izdane tri darilne listine, s katerimi je naselje Karanac podaril zemlji\xc5\xa1kim gospodom, ki so ga podpirali, v upravljenje in uporabo. Obstajata tudi dve darilni listini ogrskega kralja Matije Korvina iz let 1468 in 1474, kjer se Karanac ne omenja ve\xc4\x8d kot kraljevska vas, temve\xc4\x8d kot mesto pod nazivom Karancs-var. Podobno, kot je bilo sosednje naselje, dana\xc5\xa1nji Branjin Vrh Baranya-var. Tedanji Karancs-var se je nahajal zahodno od dana\xc5\xa1nje vasi. V njem je bila rezidenca zemlji\xc5\xa1kega gospoda Pongrac Janosa, kateremu je bilo mesto podarjeno z darilno listino leta 1474._NEWLINE_V \xc4\x8dasu nadvlade Turkov med leti 1526 in 1687 so bile na ozemlju dana\xc5\xa1njega Karanca tri vasi (Arka, Rev in Karan\xc4\x8da). Vas Arki je bila v manj\xc5\xa1i dolini na hribu severozahodno od dana\xc5\xa1njega Karanca, kjer so danes planta\xc5\xbee vinogradov. Rev je zavzemal ravninsko ozemlje proti dana\xc5\xa1nji vasi Kozarac. Najve\xc4\x8dja vas je bila Karan\xc4\x8da in je ob odhodu Turkov \xc5\xa1tela 81 gospodarstev. Z odhodom Turkov je mad\xc5\xbear\xc5\xa1\xc4\x8dina postala uradni jezik in naselje je dobilo nazaj mad\xc5\xbearski naziv Karacs._NEWLINE_Leta 1700 je vas pripadla zemlji\xc5\xa1kemu gospodu \xc4\x90uli Veteraniju iz Darde, sinu padlega generala avstrijske vojske Fridrika Veteranija. Njegovi potomci so lastni\xc5\xa1tvo prodali grofu Nepomuku Esterhaziju, kateremu pa je zaradi dolgov lastni\xc5\xa1tvo zapadlo pod sekvester. Njegov sin K\xc3\xa1zm\xc3\xa9r je pogosto obiskoval okolico Karanca in je tako leta 1779 zgradil kapelo v vasi, ki je bila leta 1830 raz\xc5\xa1irjena v cerkev. To je dana\xc5\xa1nja rimokatoli\xc5\xa1ka cerkev, ki je bila leta 1878 posve\xc4\x8dena Sv. Donatu._NEWLINE_Zaradi dolgov svojega o\xc4\x8deta je bil Esterhazi K\xc3\xa1zm\xc3\xa9r prisiljen zemlji\xc5\xa1ko posestvo prodati. Posestvo je kupil vojvoda Georg Vilosh von Lippe, \xc4\x8digar sin Adolf je leta 1916 posestvo prodal mad\xc5\xbearski agrarni in rentni banki v Budimpe\xc5\xa1ti._NEWLINE_Med voja\xc5\xa1kimi spopadi v devetdesetih letih 20. stoletja so bile v vasi \xc5\xbertve, predvsem med hrva\xc5\xa1kim prebivalstvom.)\n_START_SECTION_\nGospodarstvo\n_START_PARAGRAPH_\nPoleg kmetijstva je v Karancu mo\xc4\x8dno prisotna turisti\xc4\x8dna dejavnost. Tako je mo\xc5\xbeno v va\xc5\xa1kih gospodarstvih, ki se ukvarjajo s turizmom  u\xc5\xbeivati v tradicionalnem \xc5\xbeivljenju v Baranji in v doma\xc4\x8di hrani. Lastniki restavracije Baranjska ku\xc4\x8da so odprli Ulico pozabljenega \xc4\x8dasa, kjer je mo\xc5\xbeno videti stare delavnice in obrti. Vse so \xc5\xa1e dodatno oplemenitili z razglednim stolpom, kjer je mo\xc5\xbeen pogled na celotno naselje._NEWLINE_V sredi\xc5\xa1\xc4\x8du vasi se nahaja cerkev Sv. Donata, ki je bila v za\xc4\x8detku 21. stoletja obnovljena._NEWLINE_V naselju \xc5\xa1tirikrat letno prirejajo etno sejem (v vsakem letnem \xc4\x8dasu enkrat), kjer je mo\xc5\xbeno spoznati tradicionalni na\xc4\x8din \xc5\xbeivljenja, prehrano in doma\xc4\x8do glasbo._NEWLINE_Novembra ali decembra prirejajo vsako leto Festival ocvirkov (\xc4\x8cvarak fest). Na festivallu tekmujejo v izdelavi te popularne delikatese. Festival se organizira v okviru zimskega etno sejma.\n_START_SECTION_\n\xc5\xa0port\n_START_PARAGRAPH_\nV naselju deluje NK Polet ustanovljen leta 1929 in ki tekmuje v 2. \xc5\xbdNL Osje\xc5\xa1ko-baranjski, nogometna zveza Beli Manastir.'